b'\n_START_ARTICLE_\nMotorinis neuronas\n_START_PARAGRAPH_\nMotorinis neuronas, motoneuronas\xc2\xa0\xe2\x80\x93 nervin\xc4\x97s l\xc4\x85stel\xc4\x97s tipas._NEWLINE_Nugaros smegen\xc5\xb3 strukt\xc5\xabrinis vienetas yra segmentas, kuriame yra susigrupav\xc4\x99 \xc4\xafvairaus pob\xc5\xabd\xc5\xbeio neuronai. Priekini\xc5\xb3 rag\xc5\xb3 branduoliai turi k\xc5\xabnelius eferentini\xc5\xb3 neuron\xc5\xb3 (7-9 Reksedo zonos), kurie inervuoja k\xc5\xabno ir gal\xc5\xabni\xc5\xb3 raumenis. \xc5\xbdmogaus nugaros smegenys turi apytiksliai 13 milijon\xc5\xb3 neuron\xc5\xb3, i\xc5\xa1 j\xc5\xb3 eferentini\xc5\xb3 yra tik 3\xc2\xa0%.\n_START_SECTION_\nKoreliacija\n_START_PARAGRAPH_\nDaugelis \xc5\xbemogaus k\xc5\xabno nerv\xc5\xb3 yra susimai\xc5\xa1\xc4\x99, t. y. jie turi ir juntamuosius, ir motorinius nervus. B\xc5\xabtent d\xc4\x97l to, esant nerv\xc5\xb3 pa\xc5\xbeeidimams, juntamieji sutrikimai beveik visada koreliuoja su motoriniais sutrikimais. Bet \xc5\xa1alia esan\xc4\x8di\xc5\xb3 nerv\xc5\xb3 inervacijos zonos i\xc5\xa1 dalies persikloja, tod\xc4\x97l pa\xc5\xbeeistos odos srities jutimai prarandami ne absoliu\xc4\x8diai, ko negalima pasakyti apie motorini\xc5\xb3 savybi\xc5\xb3 praradim\xc4\x85.\n_START_SECTION_\nAtradimai\n_START_PARAGRAPH_\n2006 sausio pabaigoje \xc4\xafvyko \xc5\xbeymus \xc4\xafvykis \xc5\xa1uolaikiniame moksle. Po daugelio bandym\xc5\xb3 tyrin\xc4\x97tojams i\xc5\xa1 Viskonsino valstijos universiteto (JAV) pavyko u\xc5\xbeauginti laboratorin\xc4\x97mis s\xc4\x85lygomis spinalinius motorinius neuronus i\xc5\xa1 \xc5\xbemogaus embriono kamienini\xc5\xb3 l\xc4\x85steli\xc5\xb3._NEWLINE_\xc5\xa0i\xc5\xb3 bandym\xc5\xb3 rezultatai buvo publikuoti Nature Biotechnology \xc5\xbeurnale. Prognozuojama, kad ateityje \xc5\xa1is atradimas pad\xc4\x97s ne tik gydyti pacientus su nugaros smegen\xc5\xb3 pa\xc5\xbeeidimais ir \xc5\xa1onine amiotrofine skleroze, bet ir i\xc5\xa1gelb\xc4\x97s \xc5\xbemonij\xc4\x85 nuo daugelio lig\xc5\xb3, \xc4\xafskaitant Parkinsono lig\xc4\x85, Alzhaimerio lig\xc4\x85 ir cukrin\xc4\xaf diabet\xc4\x85.'